મસ્કની ઈચ્છા મંગળ સુધી સફર કરવાની છે. માટે એ રોકેટ સહિતના મંગળ પ્રવાસનું આયોજન કરી રહ્યાં છે. ફાલ્કન રોકેટનું પણ લાંબા ગાળાનું આયોજન મંગળ સફરનું જ છે. એ રોકેટને આજે સફળતા મળી એ મંગળ પ્રવાસની દિશામાં મહત્ત્વનું કદમ ગણાશે. આ રોકેટ અત્યંત ભારે હોવાથી તેને ધરતીના ગુરુત્વાકર્ષણથી ઊંચુ થવાની સફળતા મળી એ જ મોટી સિદ્ધિ છે. કેમ કે આ રોકેટે લોન્ચિંગ વખતે એક સાથે ૧૮ બોઈંગ-૭૪૭ વિમાન ઉડે ત્યારે પેદા થાય એટલો ધક્કો પેદા કર્યો હતો.